નવી દિલ્હી: એક વર્ષ દરમિયાન ભલે ભારત-ચીન વચ્ચે ડોકલામ સહિત ઘણા વિવાદ થયા હોય પણ ભારતમાં પોતાનો સામાન ખપાવવામાં ચીન સતત સફળ થઇ રહ્યું છે. વિદેશ મંત્રાલયે સંસદીય સમિતિને આપેલા આંકડા મુજબ 2016-17 દરમિયાન ચીને ભારતમાં 61.28 અબજ ડોલરની નિકાસ કરી હતી, જે ગત વર્ષ 2017-18માં વધીને 72.03 અબજ ડોલરની થઇ ગઇ. એટલે કે અંદાજે 10.75 અબજ ડોલર (84,925 કરોડ રૂપિયા)નો વધારો. બીજી તરફ ભારતની ચીનમાં નિકાસ 2016માં 8.96 અબજ ડોલર હતી જે 2017માં 12.66 અબજ ડોલર (29,230 કરોડ રૂપિયા) સુધી જ પહોંચી શકી.